फरीदाबाद-14अगस्त(abtaknews.com)हरियाणा स्टेट इलेक्ट्रिसिटी बोर्ड वर्कर यूनियन की एक बैठक फरीदाबाद जिले के सभी कर्मचारी नेताओं सहित सर्कल सचिव सन्तराम लाम्बाव महासंघ के जिला प्रधान महेन्द्र सिंह के नेतृत्व में प्रदेश की केंद्रीय कमेटी के आव्हान पर हरियाणा कर्मचारी महासंघ दवारा प्रस्तावित 21 अगस्त 2018 की राज्यव्यापी हड़ताल को सफल बनाने को लेकर डीएचबीवीएन बिजली कार्यालय सेक्टर-23 में की गई । इस बैठक में वरिष्ठ कर्मचारी नेता सुनील खटाना संग सबडिवीजनों एवम डिवीजनों के प्रधान व सचिव सहित यूनियन की यूनिट कार्यकारिणीयों के सभी बिजली कर्मचारी नेता मौजूद रहे तथा 21 अगस्त राज्यव्यापी हड़ताल की कामयाबी की दिशा में विचार विमर्श करते हुए कर्मचारी नेताओं को जिम्मेदारियां सौंप सफल हड़ताल करने को लेकर रणनीति बनाई गई । इसमें एचएसईबी वर्कर यूनियन के एचवीपीएन से टीएस सर्कल सचिव श्रीचंद धारीवाल एवम ग्रेटर, ओल्ड फरीदाबाद के प्रधान लेखराज चौधरी व सचिव जयभगवान आंतिल तथा बल्लभगढ़ के प्रधान कर्मवीर यादव व सचिव मदनगोपाल शर्मा तथा एनआईटी फरीदाबाद के प्रधान बलबीर कटारिया व सचिव बृजपाल तँवर को अपने अपने क्षेत्र के सभी बिजली उपमंडल के कार्यालयों व बिजली शिकायत केंद्रों पर जाकर गेट मीटिंग के माध्यम से कर्मचारियों के प्रति हो रहे भाजपा सरकार द्वारा उत्पीड़नता के कारण कर्मचारियों के प्रति की जा रही इनकी कथनी और करनी का फर्क बतायें और सरकार की वायदाखिलाफी के चलते कर्मचारियों से आव्हान करें की सभी कर्मी ज्यादा से ज्यादा कर्मचारी इस हड़ताल में भाग लेकर इसे सफल बनाने में एकदूसरे कर्मी को जागरूक करें । बिजली कर्मचारियों की इस बैठक में शेरसिंह, वेदप्रकाश, हनीफ, नरेश, आजादसिंह, यशपाल, मुकेश शर्मा, राजबीर, राशिद, मामचंद, अशोक राठी, ईश्वरसिंह, विनोद शर्मा, सत्यप्रकाश, महेंद्र, सुरेशचंद पाठक, श्रीभगवान आदि ने अपनी बात रख हड़ताल की कामयाबी के लिये कमर कसी ।